[{"text_idx": "#000001", "text": "Sooline vo\u0303rdo\u0303iguslikkus to\u0308o\u0308elus, to\u0308o\u0308- ja pereelu u\u0308hitamine\nSa\u0308a\u0308stev areng & sooline vo\u0303rdo\u0303iguslikkus\nSugu ja sport. Sooline vo\u0303rdo\u0303iguslikkus spordis"}, {"text_idx": "#000004", "text": "- Sooline vo\u0303rdo\u0303iguslikkus to\u0308o\u0308elus, to\u0308o\u0308- ja pereelu u\u0308hitamine\n- Sa\u0308a\u0308stev areng & sooline vo\u0303rdo\u0303iguslikkus\n- Sugu ja sport. Sooline vo\u0303rdo\u0303iguslikkus spordis"}, {"text_idx": "#000006", "text": "- Konkurss \"Parim sooteadlik MTU\u0308\""}, {"text_idx": "#000007", "text": "Kestliku arengu eesma\u0308rkide hariduslikud minifestivalid"}, {"text_idx": "#000008", "text": "Kestliku arengu eesma\u0308rkide hariduslikud minifestivalid \u2013 sellist pealkirja kandev projekt viidi ENUTi poolt la\u0308bi ajavahemikus oktoober 2017 kuni jaanuar 2018."}, {"text_idx": "#000010", "text": "Hariduslike minifestivalide projektist vo\u0303ttis osa kolm kooli: Viljandi Kesklinna Kool (kolm klassi), Pa\u0308rnu Vabakool (u\u0308ks klass) ning Tallinna XXI Kool (kaks klassi). Kokku said projektist osa 154 o\u0303pilast ning 4 o\u0303petajat. Ko\u0303ikides koolides ka\u0308sitleti projekti tegevustesse kavandatud kuut U\u0308RO kestliku arengu eesma\u0308rki: vaesuse kaotamine (arengueesma\u0308rk nr 1); kvaliteetse hariduse ning elukestva o\u0303ppevo\u0303imaluste tagamine (nr 4); sooline vo\u0303rdo\u0303iguslikkus (nr 5); ligipa\u0308a\u0308s veele ning korralikele sanitaartingimustele (nr 6); edendada sa\u0308a\u0308stvat tarbimist ja tootmist (nr 12); leida meetmed kliimamuutuste mo\u0303jude vastu vo\u0303itlemiseks (nr 13)."}, {"text_idx": "#000011", "text": "Projekti la\u0308biviimiseks koostati juhendmaterjal o\u0303petajatele; valmistati ette materjalid ja tegevuskava, mida tundides kasutada."}, {"text_idx": "#000013", "text": "I etapp: o\u0303pilastele tutvustati kuut kestliku arengu eesma\u0308rki ning arutleti eesma\u0308rkide saavutamiseks vajalike tingimuste ja vo\u0303imaluste u\u0308le. Viidi la\u0308bi ku\u0308sitlus o\u0303pilaste esialgsete teadmiste kohta."}, {"text_idx": "#000014", "text": "II etapp: o\u0303pilased uurisid gruppidena u\u0308hte enda valitud arengueesma\u0308rki, millest koostasid esitluse. Esitlus kajastas nii probleemi kui vo\u0303imalikke (kohalikke) lahendusi."}, {"text_idx": "#000015", "text": "II etapp: o\u0303pilaste grupid esitlesid oma presentatsioone u\u0308he valitud arengueesma\u0308rgi kohta ENUTi korraldatud minifestivalil. O\u0303pilasi tunnustati tehtud to\u0308o\u0308 eest. Projekti kolmandas etapis kajastati enim kestliku arengu eesma\u0308rki nr 6."}, {"text_idx": "#000016", "text": "Kasutatud materjal ja interaktiivsed tegevused: Projekti tegevuste jaoks kasutati materjale World\u2019s Largest Lesson\u2019i (WLL) kodulehelt, mida to\u0303lgiti ja kohandati vastavalt vanuseastmele. Lahenduste arutelu jaoks loodi subtiitrid u\u0308hele WLL videole."}, {"text_idx": "#000017", "text": "Teemade tutvustamiseks kasutati ka tunnile eelnevaid/ja\u0308rgnevaid rahvusvahelisi teemapa\u0308evi: 11. oktoober \u2013 rahvusvaheline tu\u0308drukute pa\u0308ev, 16. oktoober \u2013 rahvusvaheline toidu pa\u0308ev."}, {"text_idx": "#000020", "text": "Teavitustegevus: projektis kavandatud minifestivale kajastati ENUTi Facebooki leheku\u0308ljel: Viljandi, Pa\u0308rnu, Tallinn. Viljandi minifestivalile pu\u0308hendatud postitus jo\u0303udis 1930 inimeseni, Pa\u0308rnu ja Tallinna minifestivalide postitusi na\u0308gi vastavalt 640 ning 670 inimest."}, {"text_idx": "#000021", "text": "Viljandis toimunud minifestivali kajastas ka kohalik ajaleht Sakala (5. detsember 2017)."}, {"text_idx": "#000022", "text": "Minifestivali kajastasid ka koolid oma sotsiaalmeedia kanalites (Viljandi), kodulehel (Tallinn) ning uudiskirjades (Pa\u0308rnu)."}, {"text_idx": "#000023", "text": "Pa\u0308rnu Vabakoolis toimusid igal hommikul infominutid ko\u0303ikidele kooli o\u0303pilastele, kuhu ka projektijuht ra\u0308a\u0308kima kutsuti, seega oli terve kool projektist teadlik."}, {"text_idx": "#000024", "text": "Projekti mo\u0303ju hindamiseks viidi esimeses ja kolmandas etapis la\u0308bi ku\u0308sitlus, mis hindas o\u0303pilaste teadmisi nii u\u0308ldiste globaalsete/kohalike probleemide kohta kui ka teadlikkust U\u0308RO kestliku arengu eesma\u0308rkide osas."}, {"text_idx": "#000025", "text": "Va\u0308ga positiivselt vo\u0303eti projekt vastu Pa\u0308rnu Vabakoolis ning Viljandi Kesklinna Koolis. Mo\u0303lemas koolis oli projekt tunni tegevustesse kaasatud ning ka festival toimus tundide ajast, seega ei olnud see o\u0303pilaste jaoks lisakohustust. Tallinna XXI koolis toimus aga minifestival pa\u0308rast tunde ning ka ettekande valmistamine ei olnud osa tunni tegevusest, mis vo\u0303is mo\u0303jutada o\u0303pilaste suhtumist projekti, kuna seda na\u0308hti lisakoormusena."}, {"text_idx": "#000026", "text": "Projekti mo\u0303juanalu\u0308u\u0308s na\u0308itab, et projekti tulemusena on o\u0303pilased enesekindlamad oma teadmiste osas. Lisaks olid o\u0303pilased kolmanda etapi lo\u0303puks teadlikud probleemidest, mida projekti alguses ei osatud mainida (nt sooline vo\u0303rdo\u0303iguslikkus). Kui projekti alguses olid lahendust vajava ku\u0308simuse vastused pigem abstraktsed, passiivsed vo\u0303i puudulikud, siis projekti lo\u0303pus toodi juba va\u0308lja spetsiifilisemaid ning konkreetsemad. See na\u0308itab, et o\u0303pilased suudavad tajuda, et u\u0308ksikisikutelgi on vo\u0303imalus oma tegudega globaalseid probleeme mo\u0303jutada."}, {"text_idx": "#000027", "text": "Hariduslikud minifestivalid U\u0308RO kestlike arengueesma\u0308rkide tutvustamiseks\nENUT alustas septembris maailmahariduse projektiga, mille eesma\u0308rgiks on tutvustada alg- ja po\u0303hikooli o\u0303pilastele U\u0308RO kestliku arengu eesma\u0308rke"}, {"text_idx": "#000028", "text": "ENUTi uudiskirjad ilmuvad vaid 1-2 korda aastas. Vt ka ilmunud uudiskirju.\nKasutame uudiskirjade saatmiseks Mailchimp tarkvara. Liitudes ENUTi uudiskirjaga annad o\u0303iguse MTU\u0308-le ENUT saata e-posti aadressile uudiskirju ning no\u0303ustud Mailchimp privaatsuspoliitika tingimustega."}]